ການພົວພັນຄູ່ຮ່ວມມືລະຫວ່າງຫວຽດນາມແລະທະນາຄານໂລກນັບມື້ນັບພັດທະນາ
ທ່ານ Ousmane Dione ແລະ ທ່ານ ຫງວຽນຊວນຟຸກ
ການພົວພັນຄູ່ຮ່ວມມືລະຫວ່າງຫວຽດນາມ ແລະ ທະນາຄານໂລກນັບມື້ນັບພັດທະນາ - ນັ້ນແມ່ນຄຳຢັ້ງຢືນຂອງທ່ານນາຍົກລັດຖະມົນຕີ ຫວຽດນາມ ຫງວຽນຊວນຟຸກ ເມື່ອຕ້ອນຮັບທ່ານ Ousmane Dione, ຜູ້ອຳນວຍການແຫ່ງຊາດຂອງທະນາຄານໂລກ (WB) ປະຈຳ ຫວຽດນາມ, ໃນຕອນບ່າຍວັນທີ 4/10, ຢູ່ຮ່າໂນ້ຍ. ທ່ານນາຍົກລັດຖະມົນຕີ ຫງວຽນຊວນຟຸກ ຊີ້ແຈ້ງວ່າ: WB ສວມບົດບາດສຳຄັນສຳລັບ ຫວຽດນາມ. ການພົວພັນຄູ່ຮ່ວມມືອັນດີງາມລະຫວ່າງ ຫວຽດນາມ ແລະ WB ນັບມື້ນັບໄດ້ຮັບການປັບປຸງ ແລະ ເພີ່ມທະວີ. ທ່ານນາຍົກລັດຖະມົນຕີ ຫງວຽນຊວນຟຸກ ສະເໜີໃຫ້ WB ສືບຕໍ່ໜູນຊ່ວຍ ຫວຽດນາມ ໃນພາລະກິດພັດທະນາເສດຖະກິດ - ສັງຄົມ, ພິເສດແມ່ນໃນຂົງເຂດລົບລ້າງຄວາມອຶດຫິວຫລຸດຜ່ອນຄວາມທຸກຍາກ, ສາທາລະນະສຸກ, ການຮັບມືກັບການປ່ຽນແປງຂອງດິນຟ້າອາກາດ.
ສ່ວນທ່ານ Ousmane Dione ໄດ້ອວຍພອນໃຫ້ລັດຖະບານ ແລະ ປະຊາຊົນ ຫວຽດນາມ ບັນລຸໄດ້ບັນດາຄວາມຄືບໜ້າທີ່ປະທັບໃຈໃນວິວັດທະນາການພັດທະນາປະເທດຊາດ. ຫວຽດນາມ ກໍ່ແມ່ນແບບຢ່າງເພື່ອໃຫ້ຫຼາຍປະເທດພວມພັດທະນາຮ່ຳຮຽນເອົາບົດຮຽນ. ທ່ານ Ousmane Dione ຢັ້ງຢືນວ່າ: WB ຈະມານະພະຍາຍາມເພື່ອບັນລຸໄດ້ຜົນງານຫຼາຍຢ່າງກ່ວາອີກ, ໃນວິວັດການຮ່ວມມື ແລະ ໜູນຊ່ວຍ ຫວຽດນາມ ໃນໄລຍະຈະມາເຖິງ.
(ແຫຼ່ງຄັດຈາກ VOV)